Arany János és Madách Imre levelezése:

Arany János <johngold1817@k.tarsasag.com>

címzett: <imre.madach@stillsingle.com>

Mélyen tisztelt barátom!

Remélem egészsége jól szolgál, s hogy alkotói kedve még ezekben a bizonytalan időkben is töretlen. Bár az ellenkező érzelmek is érthetők, hisz rossz időket érünk, rossz csillagok járnak , én sem vagyok az ki voltam egykor, sokszor érzem, hogy belőlem a jobb rész kihalt. Mióta azonban lettem éneklőből énektanár tevékenyen munkálkodom, hogy nemrégiben kinevezett igazgatói rangomnak megfeleljek, s hogy szép magyar nyelvünk érdekében megtegyem amit csak képességeim, s lehetőségeim engednek. De hagyjuk is a fölös lelki beszédet, s térjünk az ön alkotására!

Bizton állítom, hogy műve még az elkövetkező generációk képviselőit is inspirálja, gondolkodásra készteti. Szégyenkezve gondolok vissza egykoron azt képzeltem ön csak Goethe egy silány reprodukciója. A nyomtatás ügyében már tájékoztattam az illetékes személyeket s gyors cselekvésre intettem őket, hiszen a Tragédiának minél előbb kézzel fogható formát kell öltenie! Manapság ritka az ily kiemelkedő alkotás, a sajtó mint csatorna, földalatti árok, amelybe nem csupán harmat szivárog, hemzseg a hazug pátosztól, sivár naturalizmustól a magukat poétának képzelő alkalmatlan alakoktól.

A minap is barátim mutattak nekem egy furcsa figurát az egyik korcsmában, egy bolondos embert, aki költőnek vallotta magát. Gondolhatja, kedves Barátom, mily megcsúfolója lehet a poétikának, akinek a szabadságharc ennyit jelent: „Egy kis halál? Nem tesz semmit. /Őseinknek szintúgy volt.” S a többségnek tetszett! A Szépirodalmi Figyelőm legfőbb fogyatéka is az, hogy kevés benne a szórakoztató olvasmány, pedig a közönségnek az kell, nem a magvas gondolat. Végül már megirigylém Vojtina Mátyást, a korcsmai „poétát”! Mi jöhet ki egy poshadt fazékból, a „költői” lélekből, mely távol áll a valóságtól? De kell-e a valóság? Vagy csak a dicsőt, a szépet akarjuk?

 Ha nem haragszik meg érzelmeimet most nem fejteném ki jobban, azonban állásfoglalásomat diasorozatba szedtem önnek, melyet megtalál a csatolt mellékletben.

Levelem további tárgyát képzi, hogy mindenképp közölni szándékoztam önnek, hogy a Kisfaludy Társaságba való beiktatása már kézzel fogható távolságban van, s a közeljövőben sor is kerül rá!

Reménykedem benne, hogy hamarost alkalmunk adódik személyes eszmecserére, azonban mint a mondás is tartja:Homo proponit, Deus disponit (Ember tervez, Isten végez). De attól még bizonyos, hogy sok mindent kell megtárgyalnunk költészet, s nemzet dolgáról egyaránt.

Költészetének mély becsülője, s őszinte barátja, Arany János

Madách Imre <imre.madach@stillsingle.com>

címzett: <johngold1817@k.tarsasag.com>

Tisztelt kedves Barátom!

Igen-igen, köszönöm, minden rendben, mondhatom, nem gyötör semmiféle testi kín, melyet azelőtt ne ismerem volna. Sajnos sohasem voltam egész ember, talán túl sokszor is döntött le a gyengeség a lábamról, de ez egem nem tántorított el soha a kötelességtől. Bátorkodom is feltárni előtted legújabb alkotásom tervét (melyben neked is nagy szerep jutott, kedves Barátom) és annak indítatását a levél mellé csatolt formátumban, hogy valóban lásd, miért mondhatom, már nincsenek kételyeim.

Bár az utóbbi időben volt, hogy szinte kétszeresen is szívembe nyilallt a jól ismert fájdalom; egyet döfött a húsomba és egyszer szúrta lándzsára békémet és üdvömet, ismét boldog vagyok, sőt egyre boldogabb! Többet már nem reszketek, végtére is tudom, a szemek tavak csak, melyek elapadnak egykor, nem igaz? Te se aggódj, barátom, hol szellem van, ott győzelem!

Persze megértem félelmed, aggodalmas elégedetlenséggel nézem magam is korunk költőinek azon túlnyomó irányát, mellyel borzadva minden tudománytól, azt az ihlet megölőjének tekintik, s nem veszik tekintetbe, hogy mint a zene, e legillatszerűbb nyilatkozata az emberi szellemnek, épp a legmerevebbel, a matézissel rokon, úgy a költészet a száraz logikának tőszomszédja.

Egyébiránt továbbra sem tudom kifejezni hálámat mindazokért, amit értem tettél. Valóban egészen elkényeztetsz szívességre és barátságra, szívességet és barátságot halmozva.

Elnézéséted kérem eme rövid, zavaros válaszért, de nem adhatok mást csak mi lényegem, Madách Imre.